**סרדנה ולדימירובנה אווקסנטייבה** (ברוסית: **Сардана Владимировна Авксентьева**; נולדה ב-2 ביולי 1970, בעיירה צ'וראפצ'ה, שביאקוטיה) היא מדינאית ואשת ציבור רוסייה, שכיהנה כראש העיר יאקוטסק, מספטמבר 2018 עד ינואר 2021.

ביוגרפיה
--------

היא בוגרת הפקולטה למשפטים של אוניברסיטת יאקוטסק והייתה מרצה להיסטוריה ב-1993. ב-1998 — הייתה לבוגרת האקדמיה של המזרח הרחוק לשירות ציבורי עם התמחות בניהול עירוני וממלכתי.

היא החלה את הקריירה הפוליטית שלה כחברה בוועדה המחוזית של הקומסומול בעיר יאקוטסק.

בשנים 1993-1996 עבדה כמומחית המחלקה לענייני הנוער והספורט בעיריית יאקוטסק. ב-1996 עברה לעבוד במשרד לענייני נוער, תיירות, תרבות גוף וספורט של רפובליקת סאחה (יקוטיה), עבדה כראש מחלקה במשרד. מ-1998 עד 2000 כיהנה כראש מחלקת כוח אדם בחברת השידור הלאומי "סאחה".

בשנת 2000, התמנתה לתפקיד העוזרת הפרלמנטרית של חבר הדומה הממלכתית של הפדרציה הרוסית ויטלי באסיגיסוב. מ-2004 עד 2007 הייתה סמנכ"לית בחברת "יהלומי טויממאדה". מ-2007 עד 2012 עבדה כסגנית ראש העיר יאקוטסק — ראש סגל העירייה. משנת 2012 ועד 2018 — מנהלת חברת Aerotorgservis, חברת מניות משותפת המחזיקה בבעלות על נמל התעופה יאקוטסק.

ראש עיריית יקוטסק
-----------------

בספטמבר 2018 נבחרה בבחירות לרשויות המקומיות ברוסיה, כשנבחרה לראש העיר יאקוטסק. סרדנה אינה חברת מפלגה, אך מועמדותה הוגשה על ידי הסניף האזורי של "מפלגת התחייה של רוסיה". היא ניצחה עם תמיכה של 39,98%, בעוד יריבה — נציג מפלגת "רוסיה המאוחדת" — גרף 31,70% מהקולות. עם בחירתה היא הפכה לאישה הראשונה לכהן כראש עירייה ביאקוטסק.

היא נכנסה לתפקיד ב-17 בספטמבר 2018 וכבר בחודשים הראשונים לכהונתה היא חשפה לציבור מספר מקרים של מעילה בכספי התקציב: היא מכרה את רכבי השטח היקרים של העירייה, סירבה לשלם למעצבת אירינה קרוטיקובה על פסטיבל פרווה מקומי (מאוחר יותר התשלום הגיע מכספים פרטיים ולא מכספי ציבור), היא החזירה את מנקי הרחובות וסירבה לחתום על חוזי שיפוץ כבישים מול קבלנים שלא הוכיחו את יעילות עבודתם והודיעה על יוזמה להורדת מחירי הנסיעה בתחבורה הציבורית בעיר.

ב־11 בינואר הודיעה בחשבון האינסטגרם שלה שהיא מתכוונת להתפטר מראשות העיר. היא נימקה זאת בצורך לטפל בבעיות הבריאות שלה, אם כי בתקשורת הרוסית הועלו גם השערות שהשלטון המרכזי של רוסיה לחץ עליה להתפטר על רקע התנגדותה לתיקונים לחוקת רוסיה ותמיכתה בפעיל האופוזיציה והשמאן אלכסנדר גבישב. אווקסנטייבה הוחלפה ביבגני גריגורייב, חבר מפלגת רוסיה המאוחדת.

קישורים חיצוניים
----------------

ויקישיתוף מדיה וקבצים בנושא **סרדנה אווקסנטייבה** בוויקישיתוף
* אתר האינטרנט הרשמי של עיריית יקוטסק
* סרדנה אווקסנטייבה, ברשת החברתית פייסבוק

* סרדנה אווקסנטייבה, ביישום טלגרם

* סרדנה אווקסנטייבה, ברשת החברתית אינסטגרם

* סרדנה אווקסנטייבה, ברשת החברתית VK

הערות שוליים
------------

1. ↑  "Сведения о проводящихся выборах и референдумах". www.yakut.vybory.izbirkom.ru. נבדק ב-2018-09-12.
2. ↑  Выборы главы Якутска выиграла Сардана Авксентьева — биография нового мэра
3. ↑  "Выборы главы Якутска выиграла Сардана Авксентьева — биография нового мэра". *SakhaLife* (ברוסית). נבדק ב-2018-09-12.
4. ↑  Список выдвинутых и зарегистрированных кандидатов на выборах главы городского округа «город Якутск»
5. ↑  Якутск выбрал женщину // Коммерсантъ.
6. ↑  "Сведения о проводящихся выборах и референдумах". www.yakut.vybory.izbirkom.ru. נבדק ב-2018-09-12.
7. ↑  Meet the new mayor of Yakutsk – Sardan Avksentiev
8. ↑  The first woman in the post of the head of Yakutsk has ordered to sell all expensive cars of the mayoralty
9. ↑
10. ↑  Андрей Перцев, Додавили. Спецкор «Медузы» Андрей Перцев рассказывает, как и почему подала в отставку глава Якутска Сардана Авксентьева — самый популярный мэр в России, meduza.io, ‏2021-01-11